

SESSIÓ ORDINÀRIA, 26 DE NOVEMBRE DE 2010, 22:30 HORES

A Colldejou, essent les 22:30 hores del dia vint-i-sis de novembre de dos mil deu, se celebra sessió ordinària al Salo de Plens de l’ajuntament.

ASSISTENTS:

Alcalde:				Marcel Salsench Escoda
		
Regidors:				Jordi Sierra Salsench
					Xavier Ferré Salsench
Francisco Moreno Fernandez
					Joan Llorens Rofes

Secretari:				Mario Rofes Salsench

ORDRE DEL DIA:

01.- Aprovació de l’Acta del dia 29 d’octubre de 2010.
02.- Sol·licitud de llicència per instal·lació línia elèctrica a la Torre de
       Telecomunicacions.
03.- Sol·licitud de Ricardo Rofes, Masies 25 baixos.
04.- Sol·licitud llicència d’obres Mario Rofes per reparació del balcó i esquerdes a
       La façana del carrer Les Masies 17.
05.- Resolució Plans d’Ocupació 2010-2011. Contractació any 2010.
06.- Llicència Ambiental Vodafone i Resolució Parc Eòlic Trucafort
07.- Expedient modificació de crèdits núm. 1 del Pressupost de 2010.
08.- JURISA. Proposta d’assegurança d’edificis i instal·lacions municipals.	
09.- Resolució sobre ajuts escolars 2010-2011.
10.- Actualització del vialer de Colldejou.
11.- Al·legació Telefònica a l’acord d’aprovació de la Taxa per aprofitament especial
      del domini públic municipal, a favor d’empreses explotadores del servei de
      telefonia mòbil. 
12.- Altres punts

01.- Aprovació de l’Acta del dia 29 d’octubre de 2010.

En el primer punt de l’Ordre del dia és aprovada i signada l’Acta de la sessió plenària celebrada el dia 29 d’octubre de 2010, còpia de la qual es va lliurar als senyors regidors juntament amb aquesta convocatòria.

02.- Sol·licitud de llicència per instal·lació línia elèctrica a la Torre de Telecomunicacions.

Es dona compte al Ple de la Resolució del Sr. Alcalde del dia 10 de novembre de 2010 per la qual s’atorgà llicència urbanística al Centre de Telecomunicacions de la Generalitat de Catalunya per la instal·lació de la línia elèctrica al Centre de Telecomunicacions de Colldejou, construït dintre del Pla Catalunya Connecta aquest any 2010

El contingut de la resolució es fixa en els següents punts:






1r. Concedir la llicència urbanística, salvat el dret de propietat i sens perjudici del de tercer, al  Centre de Telecomunicacions i Tecnologies de la Informació de la Generalitat de Catalunya per realitzar la “Instal·lació de línia elèctrica a la infraestructura de telecomunicacions”de Colldejou, d’acord amb el projecte tècnic.

2n. Decretar l’exempció de la liquidació de la taxa per la tramitació de la llicència urbanística atenent la petició del sol·licitant atès la finalitat d’utilitat pública i interés general de l’actuació

3r. Comunicar aquesta resolució a l’empresa UTE CONNELECT.CAT, amb domicili al carrer Ribera, 1, 1r, 1a, 08003 Barcelona, per pròpia delegació feta en la sol·licitud per part del Centre de Telecomunicacions i Tecnologies de la Informació de la Generalitat de Catalunya.

No havent-hi cap objecció per part dels senyors regidors és ratificada l’esmentada resolució pel Ple de la Corporació.

03.- Sol·licitud de Ricardo Rofes, Masies 25 baixos.
	
El Sr. Ricardo Rofes Llorens ha sol·licitat llicència per obrir una porta des dels baixos de l’edifici del carrer de les Masies 25 a la via pública d’aquest mateix nom. Ha aportat junt amb la sol·licitud un pressupost de l’actuació a càrrec de Construccions DARA. El Ple acorda atorgar la llicència sol·licitada.

També ha sol·licitat la baixa de l’antena col·lectiva de TV i de la Taxa d’Escombraries dels baixos del mateix edifici, ja que segons manifesta te la intenció de destinar la dependència com a garatge. 

Al respecte el Ple accepta la baixa de l’antena de TV, per lo que properament es procedirà a tallar la connexió a través de l’empresa encarregada del manteniment de la xarxa de TV.
No s’accepta la baixa de la Taxa d’Escombraries, ja que el local compta amb un IBI independent de la resta de l’edifici i a més ha manifestat la voluntat de seguir conservant la connexió d’aigua com fins ara, lo que fa que el local pugui ser susceptible de ser utilitzat com fins ara o per qualsevol altre tipus d’activitat.

04.- Sol·licitud llicència d’obres Mario Rofes per reparació del balcó i esquerdes a la façana del carrer Les Masies 17.

El Sr. Mario Rofes Salsench ha sol·licitat llicència per dur a terme obres de reparació del balcó i esquerdes a la façana de l’edifici del carrer de les Masies núm. 17, acordant-se atorgar-li la oportuna llicència.

05.- Resolució Plans d’Ocupació 2010-2011. Contractació any 2010.

Amb data 29 d’octubre de 2010 ha estat notificada a aquest Ajuntament la Resolució del director del Servei d’Ocupació de Catalunya, per la qual s’atorga a l’Ajuntament de Colldejou una subvenció de 14.000 € per l’actuació “Arranjament d’edificis” per l’any 2010, i un altra de 14.000 € per l’actuació ”Manteniment i conservació de boscos i periurbans” per l’any 2011, tots dues a l’empara de la convocatòria TRE/2665/2010, de 30 de juliol.  

Atès que a la convocatòria per l’any 2010 es preveu que els contractes s’han d’iniciar abans del 15 de novembre de 2010, és per lo que s’ha procedit a presentar 



les ofertes de treball i s’han seleccionat els treballadors per tal de dur a terme l’actuació de “Arranjament d’edificis”.

	Treballadors seleccionats
	DNI
	Núm. d’oferta

	Xavier Ferré Salsench
	39.888.752-J
	09201024061

	José Guirro Sabaté
	39.839.004-Z
	09201024061



L’actuació es va iniciar el passat dia 14 de novembre, els contractes tenen una durada de sis mesos amb un 70% de la jornada i grup de cotització 8, oficials de 2ª, acollits al conveni retributiu de Plans Extraordinaris que preveu l’Ordre TRE/627/2010.

Pel que fa a l’actuació ”Manteniment i conservació de boscos i periurbans”, es contractarà dintre de l’any 2011, i abans del proper dia 30 de juny, data límit que preveu la convocatòria. 

06.- Llicència Ambiental Vodafone i Resolució Parc Eòlic Trucafort

Amb relació a la sol·licitud de llicència ambiental de VODAFONE ESPAÑA, S.A.U, per a l’activitat de “Estació base de telefonia mòbil”, al Polígon 5, Parcel·la 45 de Colldejou, s’ha rebut informe favorable de la Oficina Tècnica Ambiental Comarcal (OTAC). Per tal de poder elaborar l’informe de protecció de la salut, es requereix una seria de documentació que a la vegada es requerirà a l’empresa Vodafone perquè sigui aportada a l’expedient.
Havent-se declarat dons la suficiència i idoneïtat del projecte, d’acord amb l’article 42 del Decret 136/1999, l’Ajuntament ha de sotmetre l’expedient a informació pública durant el termini de 20 dies hàbils, i a informació veïnal pel termini de 10 dies hàbils, i un cop finalizat el període d’informació pública i veïnal s’ha de retornar l’expedient a l’OTAC juntament amb el certificat d’exposició pública amb les al·legacions que s’hi hagin formulat.

Pel que fa a la sol·licitud formulada per Societat Eòlica l’Enderrocada, l’Organisme de Gestió Ambiental Unificat (OGAU) del Departament de Medi Ambient i Habitatge, ha emés informe en el sentit de que l’activitat no està subjecta al règim d’intervenció administrativa de la Llei 3/1998, de 27 de febrer,  per lo que es donarà compte a la empresa juntament amb l’informe corresponent de l’OGAU, acordant-se l’arxiu de l’expedient sense cap més tràmit.

07.- Expedient modificació de crèdits núm. 1 del Pressupost de 2010.

Com a conseqüència de la publicació del Reial decret llei 13/2009, de 26 d’octubre, pel qual es crea un “Fondo Estatal para el Empleo y la Sostenibilidad Local”, s’ha assignat a aquest Ajuntament un import de 20.108,00 €, destinat a nova inversió d’execució immediata i creadora d’ocupació, pel qual no existeix consignació en el pressupost de 2010.

Per altra part l’Ajuntament ha participat el dos plans d’ocupació de la Generalitat de Catalunya, motiu pel qual no hi ha suficient consignació pressupostaria al pressupost de l’exercici de 2010.

D'acord amb el que disposa l'article 181 del Reial decret legislatiu 2/2004, de 5 de març, pel qual s’aprova el Text refós de la Llei reguladora de les hisendes locals, s'ha d'incoar el corresponent expedient de modificació de crèdits, de la classe de generació de crèdits per ingressos, a finançar mitjançant el compromís en ferm d’aportació amb càrrec a l’esmentat fons.


Per Resolució de l’Alcaldia de data 18 de novembre de 2010, es va iniciar l’expedient de la modificació de crèdit 1/2010 dintre del Pressupost de 2010 mitjançant generació de crèdits.

Atès la normativa aplicable i d’acord amb els informes de la Secretaria i la Intervenció municipals, aquest expedient no afecta el principi d’estabilitat pressupostària.

Per tot això, el Ple ACORDA:

1. Aprovar l’expedient de modificació de crèdit dintre del Pressupost de 2010, de la classe de generació de crèdits per ingressos, a finançar mitjançant el compromís en ferm d’aportació amb càrrec al fons d’inversió local així com de les subvencions per Plans d’Ocupació de la Generalitat, per l’import de 54.108,00 €, i que afecta a les partides de despeses i conceptes d’ingressos següents:

Partida de despeses:

	Orgànica
	Area despesa
	Econòmica
	Denominació
	Import

	01
01
01
	9
9
4
	14300
16000
61907
	Plans d’Ocupació
Seguretat Social
Actuació Centre Cívic, 3a fase.
	30.000,00
4.000,00

20.108,00

	
	
	TOTAL:
	
	54.108,00



Concepte d’ingressos:

	Orgànica
	Econòmica
	Denominació 
	Import

	01
01
	45050
72001
	Transferències Plans Ocupació
Subvenció Fons estatal. Centre Cívic, 3a fase.
	34.000,00

20.108,00

	
	
	TOTAL:
	54.108,00



2. Exposar al públic aquest expedient, durant el termini reglamentari de quinze dies hàbils, mitjançant un edicte al tauler d’anuncis i al Butlletí Oficial de la Província. Si no es presenten reclamacions, l’acord serà ferm sense necessitat de nou acord al respecte. En cas contrari, el Ple disposarà del termini d’un mes, comptat des de la finalització del període d’exposició pública, per resoldre-les.  

08.- JURISA. Proposta d’assegurança d’edificis i instal·lacions municipals.	

Amb data 24 de setembre de 2010 el Ple va acordar sol·licitar pressupost per la concertació d’una pólissa d’assegurança pels edificis i instal·lacions municipals. A dia d’avui estaba previst disposar de la proposta demanada a JURISA, motiu pel qual es va incloure a l’Ordre del dia, però a última hora no ens ha estat lliurada, motiu pel qual s’ajorna aquest punt per la propera sessió.

09.- Resolució sobre ajuts escolars 2010-2011.

Amb data 24 de setembre de 2010, el Ple de l’Ajuntament de Colldejou va aprovar les Bases de la convocatòria per a la concessió d’ajuts, de caràcter individual, per a l’adquisició de llibres i material escolars en el curs 2010/2011.



Dintre del termini establert a la convocatòria s’han formulat un total de 15 sol·licituds, i atès que totes elles s’adeqüen a les Bases de la convocatòria, és aprovada la següent resolució d’atorgament:

	Sol·licitant
	Domicili
	Alumnes
	Subvenció

	M. Dolors Rofes Salsench
	Sol, 5
	IRENE PLATERO ROFES
ANNA PLATERO RIOFES
	      
      120,00

	Miriam Rofes Gimeno
	Baix, 5
	IVAN COTILLA ROFES
AINHOA GARRIDO ROFES
	      
      120,00

	Encarna Zafra
	Baix, 5
	HECTOR HERNANDEZ ZAFRA
	      60,00

	Norma Rofes Gimeno
	Baix, 5
	KILIAN FIGUEREDO ROFES
	      60,00

	Jordi Sierra Salsench
	Baix, 26
	JOEL SIERRA MESTRE
	      60,00

	Montserrat Manjón Fornès
	Sol, 8
	NIL BARRERA MANJÓN
ANGELA ROFES MANJÓN
	
    120,00

	Teresa Ortiz Martinez


	Font, 13, 
	FABIO GARCIA ORTIZ
VALERIA GARCIA ORTIZ
CRISTAL TERESA GÜITRON 
	

180,00

	Magda Miró Fernandez
	Masies, 25
	NICOLÀS ROMERO MIRÓ
JOSHUA MIRÓ FERNANDEZ
	
120,00

	Julio Garriga Liébana
	Sol, 20
	MAX GARRIGA DE LA TORRE
	60,00

	
Total subvencions

	
	
15 sol·licituds
	    
900,00    



10.- Actualització del vial·ler de Colldejou.

En la darrera sessió del passat mes d’octubre es va acordar incloure en l’Ordre del dia d’avui el debat sobre l’actualització del vialer del municipi atès que des de fa molts anys no s’ha modificat, tot i haver-se produït modificacions a les numeracions com a conseqüència d’altes i segregacions de finques urbanes.

Tot i que en aquesta sessió no s’adopta cap acord definitiu, si que es preveu inicialment la incorporació de noves vies que fins ara estaven incloses en el nomenclator com a un únic carrer o no tenien cap nom assignat, tals com el carrer d’Amunt, la Plaça del Sitjar, el Corredor, Camí de la Mola, Plaça de l’Església, carrer del Racó, carrer del Vent, Plaça Vella, Camí del Cementiri, Carrer de la Coma, així com la substitució de l’actual carrer del Forn pel de l’Aubag. 

Com és llògic, aquestes noves incorporacions i modificacions comportarà una nova distribució de la numeració dels carrers, motiu pel qual es procedirà a iniciar l’expedient corresponent a fi de tenir el vial·ler actualitzat el més aviat possible, pensant que posteriorment serà necessàri una nova rotolació dels noms i números dels carrers. Un cop complerts els tràmits administratius es sotmetrà novament a la consideració del Ple per la seva aprovació definitiva.

11.- Al·legació Telefònica a l’acord d’aprovació de la Taxa per aprofitament especial  del domini públic municipal, a favor d’empreses explotadores del servei de telefonia mòbil. 

L’empresa REDTEL, ASOCIACIÓN DE OPERADORES DE TELECOMUNICACIONES ha formulat al·legació a l’acord d’aprovació provisional de la taxa per aprofitament especial del domini públic a favor d’empreses explotadores del servei de telefonia mòbil, en el sentit de que per part de l’Ajuntament es suspengui o paralitzi qualsevol intent de aprovar definitivament la taxa esmentada fins que el Tribunal Suprem  no senti jurisprudència amb relació a la qüestió concreta del gravamen  de 


les companyies de telefonia mòbil amb aplicacuió de la taxa. 

En conseqüència el Ple, per unanimitat dels membres de la Corporació  A C O R D A:

Primer.- Desestimar totalment la al·legació presentada per Redtel, Asociación de Operadores de Telecomunicaciones, amb CIF núm. G-85112357, demanant la suspensió o paralització de l’acord d’imposició de l’ordenança, fins que  no es senti jurisprudència per part del Tribunal Suprem, en relació amb el gravàmen de les companyies de telefonia mòbil.

Segon.- Aprovar definitivament la ordenança fiscal reguladores de la “Taxa per aprofitament especial del domini públic municipal a favor d’empreses explotadores de serveis de telefonia mòbil”.

Tercer.- Publicar l’acord d’aprovació definitiva i el text íntegre de les ordenances fiscals reguladores de la “Taxa per aprofitament especial del domini públic municipal a favor d’empreses explotadores de serveis de telefonia mòbil” al Butlletí Oficial de la Província.

Si es vol impugnar la present resolució, que posa fi a la via administrativa, procedeix interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos, a comptar des del dia següent de la seva publicació.

12.- Altres punts.

12.1.- Resolució Diputació sobre subvenció interessos préstecs any 2010.

Es dona compte al Ple de la resolució de data 5 de novembre de 2010 del diputat delegat de la gestió de préstecs de la Diputació de Tarragona, en virtut de Decret de Presidència de data 12 de setembre de 2007, per la qual es concedeix a l’Ajuntament de Colldejou una subvenció per import de 577,16 € i 688,19 € respectivament, corresponents als interessos dels préstecs concertats amb Caixa Tarragona amb data 13/02/2004 per import de 75.025,00 € i amb data 27/07/2010 per import de 121.000,00 €. 

12.02.- Estudi d’ampliació a l’Hotel i Coberta del magatzem.

El Sr. Alcalde comenta al Ple que per part de l’arrendatari de l’hotel, s’ha demanat la possibilitat de dur a terme un estudi sobre la possible ampliació de l’hotel, just a la part posterior on estava prevista la 3a fase inicial.
Requerit al tècnic municipal Sr. Ernest Valls, aquest ha formulat tres propostes sobre plànol, pendent de valoració definitiva, que es sotmeten a la consideració del Ple. 
Examinats els plànols aportats, es considera interessant la proposta feta si bé això comporta, a manca de saber l’import total del pressupost, qui es farà càrrec del finançament de l’actuació, ja que l’obra és prou important i l’Ajuntament no pot fer-hi front pels seus propis medis. El Sr. Alcalde comenta al respecte que amb l’adjudicatari en cap moment se li va dir que l’Ajuntament es faria càrrec de l’actuació i que en qualsevol cas fos ell mateix qui busqués el finançament en cas d’interessar-li, lo que suposaria una revisió dels acords d’adjudicació si es donés el cas. 

Així dons de la proposta s’en donarà trasllat a l’empresa adjudicatària de l’hotel i tan bon punt tinguem la valoració també se li farà arribar.


Respecte a la coberta del magatzem de l’ADF, el tècnic municipal ha efectuat els plànols per tal de que es pugui executar una coberta plana i així evitar qualsevol altre desperfecte com a conseqüència dels vents que han afectat en varies ocasions a la zona.

12.03.- Aprovació per part del govern de la Generalitat del PUOSC de l’any 2011.

Es dona compte al Ple de l’acord del Govern de la Generalitat de Catalunya 186/2010, de 19 de novembre, d’aprovació del Pla Únic d’Obres i Serveis de Catalunya per a l’any 2011, en el qual el nostre ajuntament hi participa amb les obres següents:

	Actuació
	Pressupost
	Subvenció PUOSC
	Subvenció PAM
	Aportació municipal

	Diverses actuacions al nucli
	134.881,71
	67.440,00
	60.697,62
	6.744,09


	Condicionament edificis municipals
	95.343,95
	50.631,09
	39.945,68
	4.767,18



S’ha d’entendre que el finançament és indicatiu, ja que el consolidat no es produirà fins que no es dugui a terme l’adjudicació definitiva de l’obra, que s’ha de dur a terme amb anterioritat al 29 d’octubre de 2011.

12.04.- Altres assumptes sobrevinguts.

El Sr. Xavier Ferré comenta el fet de que dos veïns del carrer de Baix, el Pep Artigau i els de Cal Sisquet, estan demostrant darrerament algun problema de convivència pel fet de que es dificulten mútuament i segurament a consciència amb l’aparcament dels vehicles a la plaça Vella, fina arribar al punt de que afecta a terceres persones o inclús al propi Ajuntament. Demana el Sr. Ferré que s’actuï al respecte col·locant-hi senyals de prohibit aparcar.

El Sr. Alcalde li contesta que aquesta no és la solució, ja que si davant tots els problemes que puguin sorgir al poble entre veïns, els hem de resoldre per aquesta via, arribarà un moment en que no tindrem lloc on aparcar. El Sr. Alcalde comenta que Colldejou és un poble petit, hem de conviure amb harmonia i tots plegats hem de ser més tolerants, i a més en cap moment s’ha posat de manifest cap denuncia per cap dels afectats davant l’Ajuntament, per lo que de moment no s’adoptarà cap mesura al respecte.

No havent-hi més punts a tractar, a les 23:40 hores es dona per acabada la sessió, de la qual s’aixeca aquesta acta que signen els assistents i jo, el Secretari, que certifico.
 

